
Velkommen til en ny skisesong for langrenn, skiskyting og skilek!
For å skape en felles skiarena for alle skiklubbene i Oppdal ble Team Oppdalsbanken opprettet. Her kan alle barn uansett klubb få delta!

Vi håper på masse skiglede og fine stunder sammen også denne skisesongen, både med og uten børse på ryggen. I barmarksesongen vil vi bruke området i sentrum, rundt kunstgress/friidrett. Når snøen kommer flytter vi bort i Kåsen. Når vinteren har kommet godt i gang, vil vi også benytte Grøtsetra og andre deler av skiløypenettet i Oppdal. Det vil dere få informasjon om fra hver gruppetrener.
Treninger: 
Langrenn: Mandager kl. 18.00-19.15: barmarkstrening ute. Noen av treningene mandag kan være innendørs, bla i svømmehallen og i buldrerommet. Dette får dere evt informasjon om fra trenerne.
De som er født fra og med 2005 har mulighet for å være med på innetreningene til alpingruppa i idrettshallen frem til jul. Det blir styrketrening onsdager og koordinasjon fredager, treningene er kl 16-18. Dette er frivillig, og hver enkelt betaler enten 50 kr pr gang eller 500 kr for hele høsten (betales: Vipps 139038, eller til bankkonto 4202 10 79892).
2010/2009: Trenere: Ivar Bakk (tlf 92698162), Ambjørg Håker (tlf 92804953) og Henrik Ottersen (tlf 97175105) (i tillegg kommer vi til å sette opp en foreldreliste, der foreldrene skal være trener-assistenter for å hjelpe til med helt enkle oppgaver).
2008/2007: Trenere: Håkon Inge Blokhus (tlf 97140831) og Robert Karlsen (tlf 93455922). 

2006/2005: Trenere: Ivar Vognild (tlf 90977469) og Marit Klokset (tlf 93410538).
2004/2000: Trenere: Torbjørn Orkelbog (tlf 90759043) og Turid Forbregd Lauritzen (tlf 92027086) (Terje Volden, tlf 99642937, bidrar ved behov).
Skiskyting: Gruppe 1 (fra 8 til 12 år) tirsdager fra 17.30 til 19.00 (oppmøte 17.15).
Gruppe 2 (13 år og eldre) tirsdager fra 19.00- 20.30 (oppmøte 18.45), og torsdager fra 18.00- 19.30 (oppmøte 17.45).
Hovedtrener: Terje Volden.
Hjelpetrenere: Jorid Meland, Tore Lauritzen, Tore Gjønnes, Aleksander Skotte, Oddgeir Enodd og Tore Almlid.
Litt generell informasjon:
· Anbefaler Facebook-siden vår «Team Oppdalsbanken/ OIL Ski og Skiskyting», hvor bla informasjon om treninger etc. legges ut. Er en fordel å like Facebook-siden, og sette på varsel, så dere får varsel i tilfelle det f.eks blir endringer på treningene.

· Vi anbefaler at dere er inne og sjekker på nettsiden til Oppdal IL, gruppe langrenn (www.langrenn.oppdalil.no) og/eller skiskyting (www.skiskyting.oppdalil.no). Her legges det ut div info.
· Barmarkstrening – møt opp i klær etter været og ta på refleksvest. Ta med hodelykt- det blir fort mørkt! Når skisesongen er i gang, så er det viktig å ha på gode nok hansker/votter på trening! 
· Skitreningen er som regel annenhver gang med klassisk og skøyting, gjennom hele sesongen. 

· De yngste utøverne trenger ikke å ha forskjellige ski til klassisk og skøyting, men det er viktig at skiene er rengjort foran skøyteøktene, og at skiene er smurt til klassisk.
· I de yngste gruppene kommer vi til å sette opp foreldrerullering etter jul, slik at det er med et par foreldre som kan støtte trenerne på hver økt (mandager).

· Team Oppdalsbanken ønsker at flest mulig skal delta på treninger og konkurranser. Vi oppfordrer alle til å delta på poengrennene som vil komme utover vinteren, også de eldste ungdommene, da har de yngre noen å se opp til. Team Oppdalsbanken dekker startkontigent på alle renn (unntatt poengrenn og tur-renn), så det er bare å melde på barnet ditt via påmeldingslinken til Min Idrett, så betaler Team Oppdalsbanken påmeldingen. Dette gjelder ikke etteranmelding.
Husk: De som er 13 år og eldre må ordne seg med egen brikke (emit).

· Det er mange renn å velge blant, her er et utvalg av skirenn vi håper mange fra teamet vil være med på, i tillegg til poengrennene:
· Oppdalsrennet, 9.desember 2017 (fristil for de fra 8 år og opp til senior)
· Sparebank1 cup1 Juleskirenn, 27.desember 2017 (renn som arrangeres på Jerpstad/Meldal i klassisk stil for de fra 13 år og oppover)

· Flårennet, 27.januar (renn på Ler i klassisk stil for de fra 6 år og oppover)

· Uglarennet, 3.februar (arrangeres i Nilsbyen på Byåsen, for de fra 8 år og opp til senior, her har bla Petter Northug, Emil Iversen og Johannes Klæbo nettopp deltatt)

· Skienern, 24.februar (her kan hele familien delta)
· Larsrennet, en av de første helgene i mars (renn på Berkåk i klassisk stil for de fra 12 år og yngre)

· Tour de Knyken, 10.mars (Fannrem sin versjon av sisteetappen av Tour de Ski, for de fra 8 år)
· Soknastafetten, 14.mars (stafett for utøvere i aldersgruppen 8-16 år)

· Marit Bjørgen-rennet, 14.april (klassisk stil for de fra 8 år og oppover)

I tillegg kommer trenerne med forslag til hvilke konkurranser som er gjeldende for utøverne i de eldre klassene. For de som er født 2005 og eldre er det en egen Sørtrønder-cup. Her inngår også kretsmesterskap. Følg med på Skiforbundet sin terminliste.
· De over 15 år, som er med på Hovedlandsrenn, NM og/ eller Norgescup, kan få refusjon for noen av utleggene de har i forbindelse med disse rennene. Dette utbetales evt. etter endt sesong, husk å ta vare på bilagene.
Foreldreinnsats/ dugnad:
Gjennom året er det noen arrangement som arrangeres i Oppdal for å få inntekt til langrenn og skiskyting. Dette er dugnadsarrangement, der dere som foreldre må bidra. Vi skal prøve å fordele best mulig. For sesongen 2017/2018 er det disse arrangementene:

· Oppdalsrennet, Oppdal ski-og sykkelarena (Kåsen), 9.desember 2017

· Oppdalsprinten, skiskyting, Oppdal ski-og sykkelarena (Kåsen), 10.desember 2017 

· Auna barneskifestival, Oppdal ski-og sykkelarena (Kåsen), 17.februar 2018
· Skienern, 24.februar 2018
· Fjellenern, 1.september 2018
I tillegg drifter vi anlegget i Kåsen gjennom vinteren. Her er det kunstsnølegging på dugnad i en intensiv og kort periode sen høst/tidlig vinter, alt etter værforholdene. Opplæring vil bli gitt.

Teamklær, langrennsklær/sko/utstyr, nytt og brukt:
· Team Oppdalsbanken har et teamsett med skiklær. Her er alt fra konkurransedress til oppvarmingsklær. Disse klærne får du kjøpt hos Intersport Oppdal, kun til fastpris.

· Alle medlemmer av ski og skiskyting får følgende rabatt hos Intersport Oppdal:

-Grunnrabatt på alle varer med ordinær pris: 10% (medlemsbevis)  
-Medlemsrabatt:
                                                                                                   Tilbud klubbkveld        I sesong
Langrennski (Racing jr./sr.) Madshus, Fischer og Rossignol:                 35%                 35 % 

Langrennstaver (Racing jr./sr.):                                                               35 %                35 % 

Lanngrennsko og Bindinger (racing jr./sr.):                                              30%                20% 

Bekledning/overtrekksklær, sko-overtrekk, skihansker, luer, hodelykter 30%                 20% 

Skismurning/ smøretilbehør:                                                                     30 %               20% 

Forhåndsbestilling av varer fra Swix etter liste i forb. med handlekveld:            40%  

Metting i varmeskap:                                                                                 300,-               350,- 
Pulsklokker og andre elektroniske artikler:                                               15%                 10% 

· Det er også mulighet for å kjøpe brukt, bla på skibyttedagen.
Sesongavgift:
Alle som er med betaler hver sesong en avgift som blant annet dekker påmelding til alle renn, med unntak av turrenn. Den er som følger:
T.o.m. 12 år:

kr. 600,-

F.o.m. 13 år:

kr. 1100,-

Juniorer: 

kr. 1500,-
Skilek/ langrenn: Hanne Langseth (hanne_langseth@hotmail.com)
Skiskyting: Tove Havdal (fagermo79@gmail.com)
